ที-ป็อปสเตจ

ที-ป็อปสเตจ (T-POP Stage) หรือ ที-ป็อปสเตจโชว์ (T-POP Stage Show) เป็นรายการเพลงไทยที่ออกอากาศทางช่องเวิร์คพอยท์ ออกอากาศทุกวันพฤหัสบดี เวลา 21.45 น. (เวลามาตรฐานไทย) เพื่อส่งเสริมและผลักดันเพลงทีป็อปให้เป็นรู้จักในระดับโลก โดยรายการจะมอบถ้วยรางวัลสำหรับเพลงหรือศิลปินที่ได้รับคะแนนสูงสุดในแต่ละสัปดาห์ ผลิตรายการโดยเวิร์คพอยท์ เอ็นเทอร์เทนเมนท์ ออกอากาศทางช่องเวิร์คพอยท์ โดยออกอากาศครั้งแรกเมื่อวันที่ 8 กุมภาพันธ์ พ.ศ. 2564 ก่อนจะมีการเปลี่ยนวันและเวลาออกอากาศอีก 3 ครั้ง ปัจจุบันดำเนินรายการโดย จูน - ณัณณิริน บุตรดีหงษ์ และเซ้นต์ - ศุภพงษ์ อุดมแก้วกาญจนา

**ประวัติ**
left
รายการที-ป็อปสเตจโชว์ มีชื่อเดิมว่า "ที-ป็อปสเตจ" โดยได้เปิดเพจเฟซบุ๊กในวันที่ 10 ธันวาคม พ.ศ. 2563 ภายใต้ชื่อ "ที-ป็อปสเตจ" ก่อนที่จะปล่อยตัวอย่างแรกในวันที่ 6 มกราคม พ.ศ. 2564 ต่อมาในวันที่ 1 กุมภาพันธ์ ปีเดียวกันได้ประกาศพิธีกรคู่แรกคือ จูน - ธีรตี บุตรดีหงษ์ และมิว - ศุภศิษฏ์ จงชีวีวัฒน์ รายการออกอากาศทุกวันจันทร์ 21:30 น. เริ่มตอนแรก 8 กุมภาพันธ์ พ.ศ. 2564
อย่างไรก็ตาม มีการปรับเปลี่ยนรูปแบบเนื่องจากสถานการณ์การระบาดทั่วของโควิด-19 ในประเทศไทย  โดยระหว่างวันที่ 12 เมษายน – 17 พฤษภาคม ได้จัดทำรายการตอนพิเศษ "สเปเชียล ซัมเมอร์" โดยเป็นการรวบรวมศิลปินที่เคยทำการแสดงในรายการมาออกอากาศซ้ำ และระหว่างวันที่ 24 พฤษภาคม – 28 มิถุนายน ได้นำตอนเก่ามาออกอากาศซ้ำ ก่อนจะกลับมาออกอากาศตอนใหม่อีกครั้งในเดือนกรกฎาคม และเปลี่ยนพิธีกรฝ่ายชายเป็นเซนต์ - ศุภพงษ์ อุดมแก้วกาญจนา แต่สุดท้ายด้วยสถานการณ์ดังกล่าวรายการก็ได้ประกาศยุติการออกอากาศในวันที่ 26 กรกฎาคม
โลโก้ที-ป็อปสเตจโชว์ (2564–2568)
ทว่ายุติการออกอากาศไปเพียง 1 เดือน รายการก็กลับมาออกอากาศอีกครั้งในชื่อ "ที-ป็อปสเตจโชว์" ตั้งแต่วันที่ 4 กันยายน โดยขยับมาออกอากาศทุกวันเสาร์ เวลา 21:30 น. และเปิดตัวแอปพลิเคชัน "ที-ป็อป" เพื่อใช้โหวตที-ป็อปวีกลีชาร์ต และติดตามข่าวสารของศิลปินต่าง ๆ และยุติการออกอากาศอีกครั้งในวันที่ 26 พฤศจิกายน เพื่อปรับเปลี่ยนรูปแบบรายการในต้นปี พ.ศ. 2566 และปรับเวลาการออกอากาศเป็นทุกวันศุกร์สุดท้ายของเดือนแทน เริ่มตั้งแต่วันที่ 27 มกราคม พ.ศ. 2566 โดยหลังจากรายการได้ใช้รูปแบบการออกอากาศนี้นาน 1 ปี ในวันที่ 4 มกราคม พ.ศ. 2567 จึงมีการปรับให้กลับมาออกอากาศทุกสัปดาห์อีกครั้ง และเปลี่ยนเป็นออกอากาศทุกวันพฤหัสบดี เวลา 21.45 น. แทน และกลับมาใช้ชื่อ "ที-ป็อปสเตจ" อีกครั้งตั้งแต่วันที่ 6 กุมภาพันธ์ พ.ศ. 2568 จนถึงปัจจุบัน

**การจัดอันดับเพลง**
เดิมการจัดอันดับชาร์ตเพลง "ที-ป็อปท็อปชาร์ต" มีเงื่อนไขดังนี้
# เพลงในชาร์ตต้องไม่เป็นเพลงประกอบภาพยนตร์ ละคร ซีรีส์ โฆษณา และซิตคอม
# เพลงหนึ่งจะมีระยะเวลาอยู่ในชาร์ตนาน 4 สัปดาห์ และปรับชาร์ตทุกสัปดาห์
# การคิดคะแนนเพื่อจัดอันดับเพลง คิดเป็นคะแนนรวมของแต่ละสัปดาห์ โดยแบ่งน้ำหนักคะแนนออกเป็น 100% ตามสัดส่วน
ปัจจุบันการจัดอันดับชาร์ตเพลง "ที-ป็อปวีกลีชาร์ต" มีเงื่อนไขดังนี้
# เพลงหนึ่งจะมีระยะเวลาอยู่ในชาร์ตนาน 4 สัปดาห์ และปรับชาร์ตทุกสัปดาห์
# การคิดคะแนนเพื่อจัดอันดับเพลง คิดเป็นคะแนนรวมของแต่ละสัปดาห์ โดยแบ่งน้ำหนักคะแนนออกเป็น 100% ตามสัดส่วน และกำหนดคะแนนเต็มคือ โหวต 10,000 คะแนน บริการสตรีมเพลง 10,000 คะแนน และยอดชมมิวสิกวิดีโอ 20,000 คะแนน

**ถ้วยรางวัลจากการจัดอันดับเพลง**
 ถ้วยรางวัลเพลงประจำสัปดาห์ (Music Of The Week) ถ้วยรางวัลสำหรับเพลงหรือศิลปินที่ได้รับคะแนนสูงสุดในแต่ละสัปดาห์- ถ้วยรางวัลศิลปินหน้าใหม่ประจำสัปดาห์ (Rookie Of The Week) ถ้วยรางวัลสำหรับศิลปินหน้าใหม่ (ROOKIE) ที่เพิ่งปล่อยเพลงเป็นเพลงแรก โดยยึดจากลำดับที่ดีที่สุด ของศิลปินหน้าใหม่ทั้งหมด- ถ้วยรางวัลสำหรับเพลงประกอบประจำสัปดาห์ (OST. Of The Week) ถ้วยรางวัลสำหรับเพลงประกอบ (Original Soundtrack) โดยยึดจากลำดับที่ดีที่สุด ของเพลงประกอบทั้งหมด และติดใน 10 อันดับแรก ต่อมาได้เพิ่มเติมเงื่อนไขว่าจะไม่สามารถรับรางวัลเพลงประจำสัปดาห์ได้

**ผู้ดำเนินรายการ**

**ที-ป็อปสเตจ === 

**ผู้ดำเนินรายการหลัก**
 ธีรตี บุตรดีหงษ์ (8 กุมภาพันธ์ – 26 กรกฎาคม พ.ศ. 2564)- ศุภศิษฏ์ จงชีวีวัฒน์ (8 กุมภาพันธ์ – 5 เมษายน พ.ศ. 2564)- ศุภพงษ์ อุดมแก้วกาญจนา  (5 – 26 กรกฎาคม พ.ศ. 2564)

**ที-ป็อปสเตจโชว์ === 

**ผู้ดำเนินรายการหลัก**
 ธีรตี บุตรดีหงษ์ (4 กันยายน พ.ศ. 2564 – ปัจจุบัน)- ศุภพงษ์ อุดมแก้วกาญจนา  (4 กันยายน พ.ศ. 2564 - ปัจจุบัน)

**ผู้ดำเนินรายการพิเศษ**
 ทัชชกร บุญลัภยานันท์ (8 มกราคม, 3 กันยายน พ.ศ. 2565, 25 มกราคม และ 22 กุมภาพันธ์ พ.ศ. 2567)- ณัฐภัสสร สิมะเสถียร (26 มีนาคม - 23 เมษายน, 9 - 30 กรกฎาคม, 10 และ 24 กันยายน พ.ศ. 2565, 11 และ 18 เมษายน พ.ศ. 2567)- พงศ์ทิวัตถ์ ตั้งวันเจริญ (28 พฤษภาคม และ 26 พฤศจิกายน พ.ศ. 2565)- พิทวัส พฤกษกิจ (โต้ง Twopee) (4 มิถุนายน, 2 กรกฎาคม และ 27 สิงหาคม พ.ศ. 2565)- ณดล ล้ำประเสริฐ (11 มกราคม, 8 กุมภาพันธ์, 14 และ 28 มีนาคม พ.ศ. 2567)- วศิน อัศวนฤนาท (14, 28 มีนาคม, 25 เมษายน และ 2 พฤษภาคม พ.ศ. 2567)- ณัฐทิชา จันทรวารีเลขา (ฟ้อนด์ QRRA) (5 ธันวาคม พ.ศ. 2567)- นิพพิชฌาน์ พิพิธเดชา (ปาเอญ่า QRRA) (9 มกราคม พ.ศ. 2568)

**รายชื่อผู้ที่ได้รับรางวัลประจำสัปดาห์**

**พ.ศ. 2564**

**พ.ศ. 2565**

**พ.ศ. 2566**

**พ.ศ. 2567**

**พ.ศ. 2568**

**อันดับความสำเร็จของศิลปิน**

**ตลอดกาล**

**ที-ป็อปท็อปชาร์ต**
ระบบที่ 1 ในวันที่ 8 – 22 กุมภาพันธ์ พ.ศ. 2564 และระบบที่ 2 ในวันที่ 27 กุมภาพันธ์ – 2 สิงหาคม พ.ศ. 2564
ระบบที่ 1 ในวันที่ 8 – 22 กุมภาพันธ์ พ.ศ. 2564 และระบบที่ 2 ในวันที่ 27 กุมภาพันธ์ – 2 สิงหาคม พ.ศ. 2564

**ที-ป็อปวีกลีชาร์ต**
ระบบที่ 3 ในวันที่ 26 สิงหาคม พ.ศ. 2564 – ปัจจุบัน
ระบบที่ 3 ในวันที่ 26 สิงหาคม พ.ศ. 2564 – ปัจจุบัน
ระบบที่ 3 ในวันที่ 26 สิงหาคม พ.ศ. 2564 – ปัจจุบัน

**ช่วงแยก**
ตั้งแต่วันที่ 6 กุมภาพันธ์ พ.ศ. 2568 หลังจากเปลี่ยนชื่อรายการกลับมาเป็น ที-ป็อปสเตจ อีกครั้ง ทางรายการได้เพิ่มช่วงใหม่เข้ามาอีก 2 ช่วง ดังนี้

**วันเทคสเตจ**
ในทุกสัปดาห์ ทางรายการจะเผยแพร่การแสดงสดของศิลปินที่ทำการแสดงในสัปดาห์นั้น ๆ แบบไม่มีการตัดต่อตั้งแต่ต้นจนจบเพลง

**เป๊ปซี่ ร้องเกะแป๊บ**
ในทุกสัปดาห์ รายการจะเลือกศิลปินที่ทำการแสดงในสัปดาห์นั้น ๆ เข้าไปร้องเพลงที-ป็อปของศิลปินอื่น ๆ ในรูปแบบคาราโอเกะ ในตู้คาราโอเกะที่รายการจัดไว้ด้านข้างของเวทีในช่วงท้ายรายการ

**สิ่งสืบเนื่อง**
จากความสำเร็จของรายการทำให้มีการต่อยอดมาจัดงานต่าง ๆ ดังนี้

**งานประกาศรางวัล**
โทตี้มิวสิกอวอร์ดส์ (TOTY Music Awards) เป็นงานที่มอบรางวัลให้แก่ศิลปินและคนเบื้องหลังในสาขาต่าง ๆ ในวงการเพลงไทย ซึ่งจัดขึ้นในทุก ๆ ปี โดยได้แบ่งการมอบรางวัลเป็น 2 ประเภท ได้แก่
# รางวัลประเภทยอดเยี่ยม ที่มาจากคัดเลือกจากคณะกรรมการในวงการเพลง
# รางวัลประเภทยอดนิยม จากการโหวตและการเพิ่มยอดสตรีม ของผู้ชมและผู้ฟัง
และยังมี รางวัลความสำเร็จสูงสุด เป็นรางวัลพิเศษ ที่มอบให้กับศิลปินที่ประสบความสำเร็จในวงการเพลง

**คอนเสิร์ต**
ที-ป็อป คอนเสิร์ต เฟสติวัล (T-POP Concert Fest) เป็นมหกรรมคอนเสิร์ตศิลปินทีป๊อปในประเทศไทย จัดขึ้นมาแล้วทั้งหมด 3 ครั้ง ณ ศูนย์การประชุมแห่งชาติสิริกิติ์ ดังนี้- วันที่ 29 และ 30 ตุลาคม พ.ศ. 2565 ณ เอ็กซิบิชัน ฮอลล์ 1-4- พ.ศ. 2566- พ.ศ. 2567

**กีฬาสี**
โอลิมป็อป (Olympop) เป็นมหกรรมการแข่งขันกีฬาสีของกลุ่มศิลปินทีป๊อป จัดขึ้นครั้งแรกในวันที่ 17 พฤษภาคม พ.ศ. 2568 ณ ศูนย์การประชุมแห่งชาติสิริกิติ์ โดยแบ่งการแข่งขันออกเป็น 2 สี คือ สีฟ้า (Blue Devil) และ สีส้ม (Orange Monster)

**รางวัล**

**เชิงอรรถ**

**หมายเหตุ**

**อ้างอิง**

**แหล่งข้อมูลอื่น**
 เว็บไซต์แนะนำรายการ ที่เว็บไซต์ช่องเวิร์คพอยท์-  เว็บไซต์ทางการ แอปพลิเคชันที-ป็อป- Tpopstage- StageTpop- tpopstage_official- ที-ป็อปสเตจ
หมวดหมู่:รายการโทรทัศน์ไทยประเภทจัดอันดับเพลง
หมวดหมู่:รายการโทรทัศน์ช่องเวิร์คพอยท์ทีวี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2564
หมวดหมู่:รายการเพลงทางโทรทัศน์ไทยในคริสต์ทศวรรษ 2020